2018. gada Noteikumi Nr.

Rīgā (prot. Nr. .§)

**Grozījumi** **Ministru kabineta 2003. gada 16. decembra noteikumos Nr.716 „Medicīniskās apaugļošanas organizatoriskā kārtība un neauglīgo ģimeņu reģistra, medicīniskās apaugļošanas reģistra, dzimumšūnu donoru reģistra un donoru dzimumšūnu banku izveidošanas kārtība”**

Izdoti saskaņā ar Seksuālās un

reproduktīvās veselības likuma

5.panta otru un trešo daļu

1.Izdarīt Ministru kabineta 2003. gada 16. decembra noteikumos Nr.716 „Medicīniskās apaugļošanas organizatoriskā kārtība un neauglīgo ģimeņu reģistra, medicīniskās apaugļošanas reģistra, dzimumšūnu donoru reģistra un donoru dzimumšūnu banku izveidošanas kārtība” (Latvijas Vēstnesis, 2003, 180.nr.) šādus grozījumus:

* 1. aizstāt noteikumu nosaukumā un tekstā vārdus “dzimumšūnu donoru reģistrs” (attiecīgā locījumā) ar vārdiem “vienots dzimumšūnu donoru reģistrs” (attiecīgā locījumā);
	2. aizstāt 9. punktā vārdus “Valsts statistikas likumam” ar vārdiem “Statistikas likumam”;
	3. svītrot 14. punktā vārdus “un kuras ir reģistrējušas minētās datu apstrādes sistēmas Fizisko personu datu aizsardzības likumā paredzētajā kārtībā”;
	4. papildināt noteikumus ar 14.1 punktu šādā redakcijā:

“14.1 Ārstniecības iestādes, kuras sniedz medicīniskās apaugļošanas pakalpojumus, ar personas veselību saistītus datus par dzimumšūnu ziedošanu sniedz vienotajam dzimumšūnu donoru reģistram atbilstoši normatīvajiem aktiem par vienoto veselības nozares elektronisko informācijas sistēmu.”

2. Noteikumi stājas spēkā 2019.gada 1.jūlijā.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane-Umbraško